SpyGlass-kolangioszkópia – első tapasztalatok
Authors: Molnár Eszter , Czakó László , Tari Krisztina , Sahin Péter 
Published: November 2022

Összefoglaló.
Bevezetés: A SpyGlass-kolangioszkópia újonnan kifejlesztett
endoszkópos technika, mely az epeutak közvetlen vizualizációját teszi lehetővé.
A kolangioszkóp egy 10,8 Fr átmérőjű, a duodenoszkóp munkacsatornáján keresztül
az epeútba vezethető, a különböző endoszkópos tartozékok számára saját
munkacsatornával bíró endoszkóp. Fő indikációs területe a bizonytalan dignitású
epeúti szűkületek diagnosztikája, valamint a konvencionális endoszkópos
technikával nem megoldható epeúti kövesség terápiája.
Célkitűzés: Célunk a SpyGlass berendezés hasznosságának és
hatásosságának megítélése. Módszer: A Jahn Ferenc Dél-pesti
Kórház Gasztroenterológia Osztályán 2018. január 1. és 2020. december 31. között
a Spyglass DS I, míg 2021 januárjában a SpyGlass DS II rendszert használtuk. 14
diagnosztikus és 15 terápiás beavatkozást végeztünk. A diagnosztikus
beavatkozások beválogatási kritériuma azon bizonytalan dignitású epeúti
szűkületeket fogalta magában, melyek esetén a végső diagnózis korábban elvégzett
endoszkópos retrográd kolangiopankreatográfiával vagy endoszkópos,
ultrahangvezérelt szövettani mintavétellel nem volt megállapítható. A terápiás
beavatkozás indikációja a konvencionális endoszkópos technikával nem megoldható
epeúti kövesség volt. Eredmények: A makroszkópos megítélés és a
végső diagnózis egyezésének tekintetében a kolangioszkópia pontossága 85% volt.
A szövettani diagnózis pontossága kolangioszkópvezérelt biopsziák esetén 62,5%.
A makroszkópos diagnózis szenzitivitása 100%, specificitása 71% volt, a
szövettani minták szenzitivitása 60%, specificitása 100% volt. Komplett
clearence-t 4 esetben értünk el, ez összesen 57,14% sikerességi rátának felel
meg. Következtetés: A SpyGlass-vizsgálat lehetővé teszi a
bizonytalan eredetű epeúti szűkületek pontos értékelését, valamint megkönnyíti a
szövettani mintavételezést. A diagnosztikus specificitás és szenzitivitás
tekintetében a nemzetközi irodalmi adatok eléréséhez további fejlődés és az
esetszámok növelése szükséges. A SpyGlass-vezérelt elektrohidraulikus
lithotripsia a konvencionális endoszkópos technikával nem megoldható nehéz
epeúti kövek kezelési alternatívája. Orv Hetil. 2022; 163(4): 150–156
Summary.
Introduction: SpyGlass cholangioscopy is a recently developed
endoscopic technique to the direct visualization of the biliary tract. The
SpyGlass cholangioscop is a 10,8 Fr diameter endoscop which can be guided to the
biliary tract through the work channel of the doudenoscope and has its own work
channel for the different endoscopic accessories. The main indications of the
examination are the diagnosis of the uncertain dignity biliary stenosis and the
therapy of the biliary stones which failed conventional therapy.
Objective: Our aim was to assess the utility and efficacy
of the SpyGlass system. Method: In Jahn Ferenc South Pest
Hospital Gastroenterology Department, we used the SpyGlass™ DS I system between
2018 and 2020 and from 2021 the SpyGlass™ DS II. 14 diagnostic and 15
therapeutic Spyglass procedures have been performed. Inclusion criterion of
diagnostic procedures was indeterminate bile duct stenosis where the final
diagnosis could not be confirmed by endoscopic retrograde
cholangiopancreatography or endoscopic ultrasound-guided biopsy. Inclusion
criteria of the therapeutic examinations were difficult bile duct stones which
failed conventional therapy. Results: Concerning the
correspondence of the macroscopic image and the final diagnosis, the accuracy of
the cholangioscope was 85%. The accuracy of the histological diagnosis in the
case of cholangioscopy-guided biopsies was 62.5%. The sensitivity of the
macroscopic diagnosis was 100%, specificity was 71%, while the sensitivity of
histologic samples was 60% and the specificity was 100%. Complete clearence was
performed four times in the case of therapeutic procedures, which refers to
57.14% success rate. Conclusion: The use of SpyGlass enhances
the precise evaluation of indeterminate bile duct lesions and tissue acquisition
is easier to perform. However, to reach the international standards of
diagnostic sensitivity and specificity, further improvement and examinations are
necessary. Spyglass-guided electrohydraulic lithotripsy is an alternative for
difficult stones which failed conventional therapy. Orv Hetil. 2022; 163(4):
150–156.